
DR 30.6.2011  

 

33 

12.35 tgh. 

Dr. Hajah Siti Mariah binti Mahmud [Kota Raja]: Terima kasih Tuan Pengerusi, 
saya ingin merujuk kepada 34B. Saya ingin bertanya kepada Timbalan Menteri, adakah 
dengan adanya rang undang-undang ini, akta ini maka semua kontraktor termasuk 
kontraktor-kontraktor kecil-kecilan yang bekerja dengan izin kampung dan sebagainya. 
Mereka ini mempunyai kebolehan dan kemampuan tetapi memang selama ini tidak pernah 
mengambil kontrak-kontrak yang diberi oleh kerajaan tetapi mereka bekerja sebagai 
subkontraktor kepada kontraktor dan mereka juga menjalankan kerja-kerja sebagai 
pengubahsuaian dan sebagainya tetapi yang bukan projek kerajaan.  

Saya memahami bahawa kalau projek-projek itu melibatkan projek-projek awam 
maka tentulah menjadi kepentingan awam, mereka ini perlu berdaftar dan mempunyai 
kelayakan. Akan tetapi kontraktor kecil-kecilan ini yang pendaftarannya sahaja akan 
membebankan mereka kerana ini adalah punca mata pencarian mereka. Terima kasih. 

Timbalan Pengerusi [Datuk Dr. Wan Junaidi bin Tuanku Jaafar]: Yang 
Berhormat Menteri. 

Dato’ Seri Ir. Mohammad Nizar bin Jamaluddin [Bukit Gantang]: [Bangun]  

Timbalan Pengerusi [Datuk Dr. Wan Junaidi bin Tuanku Jaafar]: Ada seorang 
lagi Yang Berhormat. 

 

12.36 tgh. 

Dato’ Seri Ir. Mohammad Nizar bin Jamaluddin [Bukit Gantang]: Terima kasih 
Tuan Pengerusi, saya mahu merujuk Perkara 34D berkenaan dengan keselamatan.  

Jika sekiranya mana-mana kontraktor pembinaan itu tidak mengikut peraturan dan 
akhirnya suatu pelanggaran dan juga kemalangan ditapak pembinaan itu berlaku. Jadi, di 
manakah kedudukan CIDB di sini oleh sebab isu yang sama juga akan diambil alih oleh 
satu lagi Jabatan Keselamatan dan Kesihatan Pekerjaan yang juga akan bertanggungjawab 
di dalam membuat laporan jika sekiranya mana-mana kontraktor tidak mengikut ketetapan 
dan akhirnya menjadi pelanggaran dan kemalangan ditapak binaan.  

Di sini, di manakah kedudukan CIDB membuat laporan supaya tindakan yang 
tertentu dan wajar akan diambil kepada kontraktor yang melanggar peraturan dan akhirnya 
menyebabkan bencana kepada pekerja dan juga kepada orang awam. Jadi, saya minta 
penjelasan kalau sekiranya ada pertindihan jawatan ataupun urusan yang dibuat oleh 
kedua-dua jabatan tersebut.  Sekian, terima kasih. 

Timbalan Pengerusi [Datuk Dr. Wan Junaidi bin Tuanku Jaafar]: Ya, sila Yang 
Berhormat Menteri. 

 

12.37 tgh. 

Timbalan Menteri Kerja Raya [Dato’ Yong Khoon Seng]: Tuan Pengerusi, saya 
mengucapkan berbanyak-banyak terima kasih kepada Ahli-ahli Yang Berhormat yang 
menyentuh di dalam perbincangan fasal-fasal dalam rang undang-undang ini. Untuk 
menjawab soalan Yang Berhormat Pokok Sena, akronim CIDB yang diguna kerana CIDB 
telah terkenal dan juga CIDB terlibat dalam pembinaan di peringkat antarabangsa. Saya 
fikir ini adalah cara yang senang diwujudkan CIDB kerana di mana-mana negara, mereka 
juga menggunakan building industry dan ini juga adalah satu sebab CIDB masih kekal. Kita 
ambil perhatian Yang Berhormat kerana saya pun tidak tahu segala-galanya, bagaimana ia 
mesti disimpan – CIDB. 

Yang Berhormat Bandar Kuching, baru masuk hari ini selepas Dewan Undangan 
Negeri Sarawak sudah timbul soalan, tentang pembinaan yang kecil-kecilan seperti low cost 
sourcing, medium cost sourcing, kita tidak levi.  



33 12.35 tgh. Dr. Hajah Siti Mariah binti Mahmud [Kota Raja]: Terima kasih Tuan Pengerusi, saya ingin merujuk kepada 34B. Saya ingin bertanya kepada Timbalan Menteri, adakah dengan adanya rang undang-undang ini, akta ini maka semua kontraktor termasuk kontraktor-kontraktor kecil-kecilan yang bekerja dengan izin kampung dan sebagainya. Mereka ini mempunyai kebolehan dan kemampuan tetapi memang selama ini tidak pernah mengambil kontrak-kontrak yang diberi oleh kerajaan tetapi mereka bekerja sebagai subkontraktor kepada kontraktor dan mereka juga menjalankan kerja-kerja sebagai pengubahsuaian dan sebagainya tetapi yang bukan projek kerajaan. Saya memahami bahawa kalau projek-projek itu melibatkan projek-projek awam maka tentulah menjadi kepentingan awam, mereka ini perlu berdaftar dan mempunyai kelayakan. Akan tetapi kontraktor kecil-kecilan ini yang pendaftarannya sahaja akan membebankan mereka kerana ini adalah punca mata pencarian mereka. Terima kasih. Timbalan Pengerusi [Datuk Dr. Wan Junaidi bin Tuanku Jaafar]: Yang Berhormat Menteri. Dato' Seri Ir. Mohammad Nizar bin Jamaluddin [Bukit Gantang]: [Bangun] Timbalan Pengerusi [Datuk Dr. Wan Junaidi bin Tuanku Jaafar]: Ada seorang lagi Yang Berhormat. 12.36 tgh. Dato' Seri Ir. Mohammad Nizar bin Jamaluddin [Bukit Gantang]: Terima kasih Tuan Pengerusi, saya mahu merujuk Perkara 34D berkenaan dengan keselamatan. Jika sekiranya mana-mana kontraktor pembinaan itu tidak mengikut peraturan dan akhirnya suatu pelanggaran dan juga kemalangan ditapak pembinaan itu berlaku. Jadi, di manakah kedudukan CIDB di sini oleh sebab isu yang sama juga akan diambil alih oleh satu lagi Jabatan Keselamatan dan Kesihatan Pekerjaan yang juga akan bertanggungjawab di dalam membuat laporan jika sekiranya mana-mana kontraktor tidak mengikut ketetapan dan akhirnya menjadi pelanggaran dan kemalangan ditapak binaan. Di sini, di manakah kedudukan CIDB membuat laporan supaya tindakan yang tertentu dan wajar akan diambil kepada kontraktor yang melanggar peraturan dan akhirnya menyebabkan bencana kepada pekerja dan juga kepada orang awam. Jadi, saya minta penjelasan kalau sekiranya ada pertindihan jawatan ataupun urusan yang dibuat oleh kedua-dua jabatan tersebut. Sekian, terima kasih. Timbalan Pengerusi [Datuk Dr. Wan Junaidi bin Tuanku Jaafar]: Ya, sila Yang Berhormat Menteri. 12.37 tgh. Timbalan Menteri Kerja Raya [Dato' Yong Khoon Seng]: Tuan Pengerusi, saya mengucapkan berbanyak-banyak terima kasih kepada Ahli-ahli Yang Berhormat yang menyentuh di dalam perbincangan fasal-fasal dalam rang undang-undang ini. Untuk menjawab soalan Yang Berhormat Pokok Sena, akronim CIDB yang diguna kerana CIDB telah terkenal dan juga CIDB terlibat dalam pembinaan di peringkat antarabangsa. Saya fikir ini adalah cara yang senang diwujudkan CIDB kerana di mana-mana negara, mereka juga menggunakan building industry dan ini juga adalah satu sebab CIDB masih kekal. Kita ambil perhatian Yang Berhormat kerana saya pun tidak tahu segala-galanya, bagaimana ia mesti disimpan- CIDB. Yang Berhormat Bandar Kuching, baru masuk hari ini selepas Dewan Undangan Negeri Sarawak sudah timbul soalan, tentang pembinaan yang kecil-kecilan seperti low cost sourcing, medium cost sourcing, kita tidak levi.